शत्रुघ्न सिन्हा की पत्नी पूनम सिन्हा समाजवादी पार्टी में शामिल, राजनाथ सिंह के खिलाफ लड़ सकती हैं चुनाव  
समाजवादी पार्टी में शामिल हुईं पूनम सिन्हा 
डिंपल यादव से पूनम सिन्हा ने की मुलाकात
राजनाथ के ख़िलाफ़ लड़ सकती हैं चुनाव
Lucknow: Shatrughan Sinha's wife Poonam Sinha joins Samajwadi Party in presence of Dimple Yadav. pic.twitter.com/sgFg3C5oRm

शत्रुघ्न सिन्हा (Shatrughan Sinha) से हाल में जब यह पूछा गया था कि क्या उनकी पत्नी पूनम सिन्हा (Poonam Sinha) राजनाथ सिंह के खिलाफ चुनाव लड़ेंगी, तो उन्होंने कहा, ''कुछ भी हो सकता है''. बता दें कि बीते 6 अप्रैल को बीजेपी के बागी नेता शत्रुघ्न सिन्हा ने कांग्रेस का हाथ थामा था. पटना साहिब से सांसद शत्रुघ्न सिन्हा बीजेपी के स्थापना दिवस के दिन ही भाजपा का साथ छोड़ा था. बता दें कि शत्रुघ्न सिन्हा को बीजेपी ने टिकट नहीं दिया था. शत्रुघ्न सिन्हा ने दिल्ली में बिहार कांग्रेस के प्रभारी शक्ति सिंह गोहिल और राष्ट्रीय प्रवक्ता रणदीप सुरजेवाला की मौजूदगी में कांग्रेस की सदस्यता ग्रहण की थी.

आज लखनऊ में सांसद श्रीमती डिम्पल यादव जी की उपस्थिति में श्रीमती पूनम सिन्हा जी ने समाजवादी पार्टी की सदस्यता ग्रहण की। pic.twitter.com/AdjeuaYBc3

बात करें पटना साहिब सीट की तो यहां पर 1946249 वोटर हैं, जिसमें 54.07 प्रतिशत पुरुष और 45.93 प्रतिशत महिला वोटर हैं. साल 2014 के लोकसभा चुनाव में शत्रुघ्न सिन्हा 485905 वोट मिले थे और दूसरे नंबर पर कांग्रेस थी जिसने आरजेडी के साथ मिलकर चुनाव लड़ा था उसे 220100 वोट मिले थे. जेडीयू तीसरे, आम आदमी पार्टी चौथे और  समाजवादी पार्टी पांचवें नंबर पर रही थी. 
आपको बता दें कि पटना साहिब सीट से साल 2009 के लोकसभा चुनाव में कांग्रेस ने अभिनेता शेखर सुमन को मैदान में उतारा था और फिल्म निर्देशक प्रकाश झा भी प्रत्याशी थे. शेखर सुमन ने बाद में राजनीति से ही किनारा कर लिया.  फिलहाल देखने वाली बात यह होगी शत्रुघ्न सिन्हा किसी भी पार्टी से लड़ें उनके खिलाफ प्रत्याशी कौन होगा. अगर वह बीजेपी से नहीं लड़ते हैं तो पार्टी उनके खिलाफ किसे उतारेगी यह भी अपने आप में दिलचस्प होगा.